অন্যান্য দিনের মতো রবিবার বিকালেও বাড়ি থেকে খেলতে বের হয় কুঁদঘাট নতুন পল্লি এলাকার ছয় কিশোর-কিশোরী। কিন্তু সন্ধ্যা পেরলোও বাড়ি না ফেরায়, শুরু হয় খোঁজ। স্থানীয় এলাকায় নিজেরাই খোঁজ শুরু করেন ওই কিশোর-কিশোরীর পরিবারের সদস্যরা। 
 অন্যান্য দিনের মতো রবিবার বিকালেও বাড়ি থেকে খেলতে বের হয় কুঁদঘাট নতুন পল্লি এলাকার ছয় কিশোর-কিশোরী। কিন্তু সন্ধ্যা পেরলোও বাড়ি না ফেরায়, শুরু হয় খোঁজ। স্থানীয় এলাকায় নিজেরাই খোঁজ শুরু করেন ওই কিশোর-কিশোরীর পরিবারের সদস্যরা। প্রাথমিকভাবে মনে করা হয়, কোনও আত্মীয়ের বাড়িতেই গিয়েছে তারা। কিন্তু রাত বাড়লেও না ফেরায় রহস্য দানা বাঁধতে থাকে। রাতেই রিজেন্ট পার্ক থানায় নিখোঁজ ডায়েরি করে কিশোর-কিশোরীর পরিবার। তদন্তে নেমে শিয়ালদা স্টেশন চত্বর থেকে এক কিশোরকে আটক করে জিআরপি। শুরু হয় জিজ্ঞাসাবাদ। জেরায় উঠে আসে চাঞ্চল্যকর তথ্য। জানা যায়, বর্ধমান যাওয়ার জন্যই বাড়ি থেকে বের হয় তারা। বাড়িতে বকুনি খেয়েই একসঙ্গে পালানোর সিদ্ধান্ত নিয়েছিল তারা। কিন্তু প্রশ্ন উঠছে, তাহলে বাকি পাঁচ কিশোর-কিশোরী কোথায় গেল? তারা কি আদৌ বর্ধমানেই গিয়েছে? আপাতত ওই কিশোরের কথার ভিত্তিতেই এগোচ্ছে পুলিস।